
R E F E R A T
privind aprobarea finantarii de la bugetul local a cheltuielilor aferente organizarii de catre

Municipiul Timisoara a programului ’’Gala Sportului Timisorean - editia 2014’’

Municipiul Timisoara a sprijinit continuu finantarea programelor de activitate sportiva de utilitate publica, pentru proiecte sportive desfasurate la nivel de performanta si pentru sportul pentru toti, promovate de catre structurile sportive din municipiul Timisoara(cluburi si asociatii sportive, asociatii judetene pe ramura de sport,federatii nationale), respectiv de catre asociatii si fundatii fara scop patrimonial ( denumite generic organizatii).

Municipiul Timişoara a finanţat şi a organizat anual, evenimentul devenit traditional ’’Gala Sportului Timisorean’’, asttfel incat este oportun să asigurăm continuitatea acestei manifestari importante pentru comunitatea sportivă timişoreană.  “Gala Sportului Timişorean - editia 2014” are ca obiectiv principal sa onoreze si sa scoata in evidenta superlativele performanţelor sportive în plan internaţional şi naţional, obtinute de sportivii de la cluburile timişorene în anul sportiv 2014, la discipline individuale şi jocuri sportive. 

Gala va fi structurata pe sectiuni,astfel: 
- nominalizări pentru cele mai bune performanţe la disciplinele sportive individuale olimpice şi neolimpice, pe categorii de clasificare sportiva, dupa varsta; premierea celor mai buni sportivi,antrenori,specialisti; 
- nominalizarea celor mai bune echipe la disciplinele sportive individuale si jocuri sportive, pe categorii de clasificare sportiva, dupa varsta; premierea celor mai buni sportivi,antrenori,specialisti; 
- nominalizări speciale: - premii pentru parteneriat ; pentru proiecte sportive
                            - ambasadorii sportului timişorean în lume;
                            - personalităţi pentru întreaga activitate sportivă;

                            - premii pentru proiecte pentru persoane cu dizabilitati,Special Olympics;

                                        - alte premii acordate;

Avand in vedere ca în cadrul acestei gale sunt onorati sportivi pe toate categoriile de varsta,  si antrenorii care au contribuit prin performanţele sportive obţinute la promovarea imaginii oraşului Timişoara în plan internaţional şi naţional, considerăm că acest program va reprezenta un eveniment de mare impact şi va stimula activitatea sportivă din cluburi, respectiv va pune în valoare contribuţia financiară alocată structurilor sportive de la bugetul local în anul 2014 pentru derularea calendarelor competiţionale.

Avand invedere cele prezentate, propunem aprobarea finantarii Programului Gala Sportului-editia 2014, in urmatoarele conditii: 

- valoarea totală a finanţării pentru acest program din partea Municipiului Timişoara, este de 
250.000 lei, acesta fiind asigurată din suplimentarea cu 250.000 lei  a bugetului local, capitolul 67.02. "Cultură, recreere şi religie", (67.02.05."Servicii recreative si sportive"), aprobată la rectificarea bugetară din luna octombrie prin H.C.L.M.T. nr. 528/31.10.2014.

- suma alocata galei va fi utilizata pentru acoperirea categoriilor de cheltuieli necesare, în organizarea şi desfăşurarea Galei Sportului: premii în bani pentru sportivi, antrenori, specialisti din staff-ul tehnic; premii în bani pentru nominalizări speciale privind activitatea sportivă; trofee, distincţii; cheltuieli pentru promovare eveniment; tipărituri; alte cheltuieli (pentru momente artistice, servicii de logistica, pavoazare locatie).

- distribuirea sumei totale aprobate pentru Gală, pe categorii de cheltuieli si pe secţiuni, va fi cuprinsă într-un referat aprobat de ordonatorul principal de credite. 

- justificarea şi decontarea cheltuielilor ocazionate de organizarea acestui program se vor realiza numai pe bază de acte doveditoare, conform legii. 

- plata premiilor în bani se va efectua, după caz, în numerar şi prin virament bancar către structurile sportive care au sportivi nominalizati in cadrul sectiunilor Galei.
Având in vedere cele prezentate, propunem comisiilor de specialitate din Consiliul Local proiectul de hotarare anexat. 

